Wir, graf Hans von Habspurg, herre ze Louffemberg, tuͦn kunt allermēglich und vˀjehent ✳ offenlich mit disem brief,
das fùr uns kam ✳ der bescheiden Mathis von Reitnow, ein burgˀ ze Mellingen, ✳ und gab uns da uf, ledig und laͤr an
unser hand dise nachgeschribn̄ lehen, die von uns₎n vordˀn und von uns lehen sint und die von Verenen, sinē elichn̄
wip, an inn komen sint ✳ und warent die vogtey ze Hener, die da jaͤrlichs giltet zehendhalbn̄ mùt roggē, zehendhalben
mùt habˀn und sechs phunt phēn geltes zinses, und batt uns ernstlich, das wir die selbn̄ lehen lùhent dem erbnˀ
Uͦlman Gernasz, ouch burgˀ ze Mellingen, Verenen, siner elichen wirtin, und und allē iren erbn̄, dochtern und knaben.
da habn̄ wir ✳ des egen̄ Mathisen ernstlichen baͤtte erhoͤrt und hant das obges₎ lehn̄ von im ufgenomē unde
hant es dem egen̄ Uͦlman Gernasz, Verenen, sinˀ elichen frowen, und alln̄ iren erbn̄, knaben und dochtˀn, recht
und redlich vˀlùhen und lihent es inen ouch offenlich mit disem brief zu einē rechten mānlehen mit twingen,
baͤnnen, mit gerichten und mit all̄m dem recht, so darzuͦ gehoͤrt und gehoͤren mag und als ez an den obgenantē Mathisen
komē und ouch von alter har bracht ist, ze einem rechten mānlehn̄ von uns und von uns₎n erbn̄ un̄ nachkomen
ze habende und ze niessende ruͦwenklich nach lehens recht mit akern, mit wisen, mit houltz, mit veld, gebuwem
und ungebuwem, ✳ mit wasen, mit zwy, ✳ mit wassern, mit wasserrùnsen, mit wegē, mit staͤgen, besuͦchtem und
unbesuͦchtem, mit wunne, mit weide und in allem dem rechten, als daz selb lehen von alter har und von uns₎n vordnˀ
an uns komē ist. und habn̄ dis alles getan mit solicher bescheidenheit und in sustlicher wise als hie nach geschribn̄
stat. und ist das also swenne wir odˀ unser erbn̄ ald nachkomen, ob wir enwˀen komēt und den obgen̄ Ulman
Gernasz ald Verenen, sin elichen husfrowen, odˀ ir erbn̄, sy sient knaben odˀ dochtren, ob si enwˀent, ✳ ermanent mit ein
und viertzig marken silbers, luters und gaͤbes Baseler gewichtes und weles jares wir inen die gebn̄ went und
usrichten gar und gentzlich, so ist uns die vorgen̄ vogtey und alles, daz so darzuͦ gehoͤrt, von inen ledig und losz, ✳
ane alle widˀ rede und ane gevˀde. und beschicht die ermanung und die erlosung nach sant Joh̄ns tag ze sûnnicht₎,
so ist der zins, der des jares vallet oder von dem obges₎ lehen gevallen mag, dem obgen̄ Uͦlman Gernasz₎ odˀ Verenen
siner elichen wirtin oder iren erbn̄, si sient knaben oder dochtren, gar und gentzlich gevallen ane alle gevˀde. wˀe
ouch das dis obges₎ lehen in frowen hand kaͤme, odˀ wie es sust vˀendret wurde, in welen weg sich das fuͦgte,
so sol man uns allwegen ein trager da von gebn̄ in den nechsten drin manoten darnach, so es von uns an si gevordtˀ
wirt, der uns lob und swere ze tuͦnd alles, daz ein man sinem herren von sinem lehn̄ tuͦn sol. wˀe ouch, das si dz nit
taͤtent und daran sumig wˀent, wenne si also darumb gemant wurden, so sol uns, unsnˀ erbn̄ odˀ nachkomen
nach den obges₎ drin manoten das obgen̄ lehen mit aller sin zuͦgehoͤrde gentzlich ledig und gevalln̄ sin an gevˀde.
und wan dis alles mit uns₎ hand, gunst und guͤtē willn̄ also beschehn̄ ist, so habn̄ wir gelopt dis alles staͤt
zu habn̄ und da wider niemer zetuͦnd, weder mit gericht noch ane gericht, geistlichem noch weltlichem, und
sulln̄t ouch wir, noch uns₎ erbn̄, noch nachkomē, sy noch ire erbn̄ haran nit bekùmbeˀn und niemˀ an gesprechen
noch geschadgen in keinen weg, denne mit dˀ manūg und mit dˀ geding als vorges₎ stat ane alle geverde.
des ze einē waren, staͤten, offen urkùnt aller vorges₎ dingen hant wir, obgen̄ graf Hans von Habspurg,
unser insigel offenlich gehenkt an disen brief, der geben ist an dem heiligen abent ze wiennacht, des
jares, do man zalt von gots gebùrte, tusent drùhundert nûntzig und drû jare. ✳